Lah manawi wonten ingkang ngendika nggodhog wedang kadospundi, awit wedang punika tamtunipun sampun mateng rak inggih boten perlu dipun godhog? Punika kalebet ing rura basa. Rura saking tembung rurah ingkang ateges risak, pramila rura basa inggih tetembungan ingkang sampun kalajeng bibrah utawa salah kaprah lajeng kadosdene dipun anggep leres awit manawi dipun peneraken malah karaos lucu. Tulada sanes inggih nguleg sambel, manawi dipun peneraken nguleg campuran lombok, sarem lan trasi rak inggih karaos wagu.
